ચાલુ વર્ષે વરસાદ પણ નહિવત પડતા ખેડૂતોનો મોટા ભાગનો પાક સૂકાઈ ગયો. પરંતુ થોડો ઘણો પાક ખેતરમાં ઊભો છે તેને જીવતદાન મળી જાય તે માટે અને રવિ પાક માટે સરકાર આ માઈનોર કેનાલમાં પાણી છોડે તેવી માંગણી સાથે પંદરેક દિવસ પહેલાં કેનાલમાં રંગોળી દોરી તેમાં દીવડાંઓ કરી રામધૂન બોલાવીને ખેડૂતોએ વિરોધ દર્શાવ્યો હતો. આમ છતાં હજુ સરકાર દ્વારા કેનાલમાં પાણી છોડવા બાબતે કંઈ પગલા ન લેતાં આજે ચારણીયા ગામ ખાતે ખેડૂતો દ્વારા ફરી રામધૂન બોલાવી ગામમાં જ એક રેલી યોજી હતી અને જય જવાન જય કિસાન તેમજ ઈન્કલાબ ઝીંદાબાદના નારા સાથે ગામના ચોરે આવેલાં મહાદેવના મંદિરે દેવાધિદેવ મહાદેવને લેખિત આવેદનપત્ર આપીને રજૂઆત કરી હતી.